system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Gheorghe Ghidirim.
assistant
Gheorghe Ghidirim (n. 22 aprilie 1939, comuna Palanca, Regatul României, actualmente în raionul Ștefan Vodă) este un medic-chirurg moldovean, profesor universitar. A fost ministru al ocrotirii sănătății al Republicii Moldova.

Este membru titular al Academiei de Științe a Moldovei și lider al Forumului Democrat al Românilor din Republica Moldova.

Biografie
Gheorghe Ghidirim s-a născut pe 22 aprilie 1939 în comuna Palanca, plasa Olănești, Județul Cetatea-Albă, Regatul României. A absolvit cu mențiune Colegiul de medicină din Tighina, după care a lucrat ca felcer la Spitalul de circumscripție Tudora. Apoi și-a continuat studiile la Institutul de Stat de Medicină din Chișinău.

În prezent este șef al Catedrei chirurgie nr. 1 „Nicolae Anestiadi”. Este membru al Comisiei Naționale pentru Acreditare și Atestare, presedinte al Consiliului știintific pentru susținerea tezelor știintifice în chirurgie. În 1986 i s-a conferit titlul de profesor universitar.

Mai multe organizații și instituții medicale din țară și de peste hotare l-au ales pe Gheorghe Ghidirim drept membru de onoare, printre acestea fiind: Societatea Română de Chirurgie, Societatea de Chirurgie laparoscopică din România, Societatea Internaționalâ de Chirurgie „N. Pirogov” din Rusia; Societatea Internațională de Chirurgie hepato-bilio-pancreatică; Societatea Mondială de Chirurgie. La Congresul VIII al chirurgilor din Republica Moldova a fost ales președinte al Societății naționale de chirurgie.

În 1993, Ghidirim a fost ales membru titular al Academiei de Științe a Moldovei și președinte al nou-formatei secții de medicină a Academiei. În același an a devenit și membru de onoare al Academiei de Știinte Medicale din România, iar în 1994 a devenit membru de onoare al Societății de Chirurgie din România.

Opera sa științifică include peste 400 de lucrări științifice, 35 de monografii, două manuale și 15 brevete de invenții.

Ghidirim a fost deputat în ultimul parlament al URSS, membru al guvernului, ministru al Sănătății. A participat la elaborarea Declarației de Independență a Republicii Moldova, la adoptarea imnului, stemei și a drapelului țării.

Distincții

Ordinul Republicii (2005) 
Medalia „Nicolae Testemițanu” (2004)
Ordinul „Gloria Muncii” (2000)
Om Emerit al Republicii Moldova (1995)

Referințe

Legături externe
 Raportul de activitate al academicianului Ghidirim Gheorghe, profesor universitar, doctor habilitat în științe medicale, pentru anul 2008 
 ACADEMICIANUL GHEORGHE GHIDIRIM LA 70 ANI
 Gheorghe Ghidirim, ex-ministru al sanatatii, academician, profesor ...

Nașteri în 1939
Academicieni moldoveni
Decorați cu Ordinul Republicii al Republicii Moldova
Miniștri ai sănătății ai Republicii Moldova
Moldoveni în viață
Medici moldoveni
Politicieni moldoveni
Decorați cu Ordinul Gloria Muncii al Republicii Moldova
Oameni din județul interbelic Cetatea-Albă
Profesori universitari moldoveni
Comisari ai poporului și miniștri ai RSS Moldovenești